**Øvelse: Erosion af landskab med og uden vegetation**

**Formål**

At undersøge FETA-modellen (Forvitring, Erosion, Transport og Aflejring - med særlig fokus på erosion) og se, hvordan vandløb udvikles i et landskab med vegetation i forhold til et landskab uden vegetation.

**Materialer**

To strømningskar (kan købes hos Frederiksen.eu

To vandhaner med slanger

Sand eller jord – samme type i de to kar

Karsefrø

Litermål og stopur

Evt. video/tablet

**Opstilling**

* Placer lige store mængder af jord/sand i de to kar.
* Fordel materialet, så der dannes to identiske skråninger, dvs. med samme hældning.
* Overfladen skal nå næsten op til kanten i den ene ende af karrene.
* Så et tæt lag af karsefrø i det ene kar. Lad det gro, til overfladen er grøn af karseplanter.
* Fastgør dernæst en klemme ved ’toppen af bakken’ på hvert kar, hvor I kan montere de to vandslanger under forsøget.

**Fremgangsmåde:**

Tænd de to vandhaner, så der løber lige meget vand i de to slanger.   
Tjek med et litermål og et stopur.

Placer vandslangerne i klemmerne i hvert af de to kar

Lav en video eller timelapse af, hvordan vandstrømning og erosion i de to kar forløber.

**OBS: Vær klar til at filme, så snart vandet tændes, så I indfanger hele processen.**

**Spørgsmål**

1. Hvad er resultatet af forsøget?
2. Hvordan påvirker opstillingen forsøget?
3. Hvordan vil du ændre opstillingen for at få et bedre resultat næste gang?

|  |
| --- |
| Gem jeres svar og data, så de kan indgå i besvarelsen af den overordnede problemstilling ”Hvorfor sulter de på Afrikas Horn?”  **HUSK:** *Jo bedre data – des bedre argumentation.* |